ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
லாஸ்ட் திரைப்படம் படப்பிடிப்பு அரங்கத்தை அடிப்படையாக கொண்ட படமல்ல, இது நிஜ வாழ்க்கையை அடிப்படையாக கொண்ட கதை: யாமி கௌதம்
கோவாவில் நடைபெறும் 53-வது இந்திய சர்வதேச திரைப்பட விழாவிற்கு இடையே பத்திரிகை மற்றும் தகவல் அலுவலகம் ஏற்பாடு செய்திருந்த ‘டேபிள் டாக்கீஸ்’ கருத்தரங்கில் லாஸ்ட் திரைப்பட நடிகை யாமி கௌதம் பேசினார். லாஸ்ட் திரைப்படம் படப்பிடிப்பு அரங்கத்தை அடிப்படையாக கொண்ட படமல்ல, இது நிஜ வாழ்க்கையை அடிப்படையாக கொண்ட கதை என்று அவர் கூறினார். இப்படத்தை காணும்போது நீங்கள் கதையோடு ஒன்றிணைந்து உலகில் நம்மை சுற்றியுள்ளவர்கள் மற்றும் நம்முடைய சொந்த அனுபவங்கள் படத்தின் ஒவ்வொரு கதாபாத்திரத்திலும் இடம்பெற்றுள்ளதை உணர்வீர்கள் என்று தெரிவித்தார்.
தி்ரைப்படத்தில் தமது கதாபாத்திர அனுபவம் குறித்து விளக்கிய யாமி, இதுபோன்ற கதாபாத்திரம் உங்களை வந்தடையும்போது, அதில் நடிப்பது மிகவும் சவாலானது என்று கூறினார். சிலநேரங்களில் குறைவானவற்றையே நாம் நிறைவாக உணர்வது போல் அதை நான் உத்தரவாக பின்பற்றினேன் என்று தெரிவித்தார். கதாபாத்திரத்தில் நடிப்பது போல் இல்லாமல் கதாபாத்திரமாகவே நான் மாறி நடித்தேன் என்று கூறினார்.
இப்படத்தில் யாமியின் கதாபாத்திரம் குறித்து பேசிய இயக்குநர் அனிருத்தா ராய், இதுபோன்ற கதாபாத்திரத்தில் நிறைய உரையாடல்களையும், நடிப்புகளையும் வெளிப்படுத்த வேண்டியிருக்கும். நீங்கள் நிஜமான யாமியை கண்டறிய அவசியம் இத்திரைப்படத்தை காண வேண்டும் என்று அவர. குறிப்பிட்டார்.
இந்திய சர்வதேச திரைப்பட விழாவில் இத்திரைப்படம் இன்று திரையிடப்பட்டு, பார்வையாளர்களின் பெரும் வரவேற்பை பெற்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1878393
பிரதமர் அலுவலகம்
யுகாதி பண்டிகை கொண்டாட்டத்தில் முன்னாள் குடியரசுத் துணைத் தலைவர் திரு.வெங்கையா நாயுடுவுடன் பிரதமர் பங்கேற்பு
முன்னாள் குடியரசுத் துணைத் தலைவர் திரு.எம்.வெங்கையா நாயுடுவின் யுகாதி தின கொண்டாட்டத்தில் பிரதமர் திரு.நரேந்திர மோடி கலந்து கொண்டார்.
முன்னாள் குடியரசுத் துணைத் தலைவர் திரு.எம்.வெங்கையா நாயுடுவின் ட்விட்டர் பதிவிற்கு பதிலளித்து பிரதமர் கூறியிருப்பதாவது;
“நமது முன்னாள் குடியரசுத் துணைத் தலைவர் திரு.எம்.வெங்கையா நாயுடு அவர்கள் கொண்டாடிய யுகாதி பண்டிகையில் கலந்து கொண்டது பெருமகிழ்ச்சியளிக்கிறது. பல தசாப்தங்களாக அவருடன் பழகி வரும் நிலையில், முக்கிய பண்டிகைகளின் மீதான அவரது ஆர்வம், கலாச்சாரத்தின் மீதான பற்று ஆகியவற்றை நான் அறிந்துள்ளேன்.”
புவி அறிவியல் அமைச்சகம்
வங்காள விரிகுடாவின் தென்கிழக்குப் பகுதியில் காற்றழுத்தத் தாழ்வுமண்டலம்
சமீபத்திய செயற்கைக்கோள் படங்கள் மற்றும் மேலடுக்குக் கண்காணிப்பின் மூலம் வங்காள விரிகுடாவின் தென் கிழக்குப்பகுதியில் இன்று  அதிகாலை மணி ஐந்து முப்பதுக்கு இலங்கை திரிகோணமலைக்குக் கிழக்கு தென்கிழக்கே 850 கிலோ மீட்டர் தூரத்திலும் தமிழ்நாட்டின் சென்னைக்குத் தென் கிழக்கே 1,170 கிலோ மீட்டர் தூரத்திலும் ஆந்திரப்பிரதேசத்தின் மசூலிப்பட்டினத்திற்குத் தெற்கு தென்கிழக்கே 1,350 கிலோ மீட்டர் தூரத்திலும் காற்றழுத்தத் தாழ்வு மண்டலம் உருவாகி உள்ளது.
இது மேலும் தீவிரமடைந்து அடுத்த 12 மணி நேரத்தில் ஆழ்ந்த காற்றழுத்தத் தாழ்வுமண்டலமாகவும், அதைத்தொடர்ந்து 24 மணி நேரத்தில் புயலாகவும் உருவாகக்கூடும். அடுத்த 72 மணிநேரத்தில் இது ஆந்திரப்பிரதேசம் மற்றும் அருகில் உள்ள வடதமிழகம் ஆகியவற்றை நோக்கி வடமேற்கு திசையில் நகரக்கூடும்.
வரும் 15ஆம் தேதி தமிழ்நாட்டின் வடக்குக் கரையோரப் பகுதிகளிலும், ஆந்திரப்பிரதேசத்தின் கடலோரப் பகுதிகளிலும், பலத்த அல்லது மிக பலத்த மழை பெய்யக்கூடும். வங்காள விரிகுடாவின் தென் மேற்கு மற்றும் தென்கிழக்குப் பகுதிகளில் மணிக்கு 85 கிலோ மீட்டர் வரையிலான வேகத்துடன் நாளை  காற்று வீசக்கூடும்.
வங்காள விரிகுடாவின் தென்மேற்கு மற்றும் அதை ஒட்டிய தென்கிழக்குப் பகுதியில் நாளையும்  தென் மேற்கு மற்றும் அதையொட்டிய தென் கிழக்குப் பகுதியில் நாளை மறுநாளும்  வங்காள விரிகுடாவின் மேற்கு மற்றும் அதையொட்டிய தென்மேற்குப் பகுதியிலும் மீன்பிடிக்கச் செல்ல வேண்டாம் என மீனவர்கள் அறிவுறுத்தப்பட்டுள்ளனர். ஆழ்கடலில் மீன்பிடிக்கச் சென்றிருப்பவர்கள் கரைக்குத் திரும்புமாறு கேட்டுக்கொள்ளப்பட்டுள்ளனர்.
இளைஞர் நலன் மற்றும் விளையாட்டு அமைச்சகம்
டிசம்பர் 12 முதல் நடக்கவிருக்கும் உலகக் கோப்பை மல்யுத்த போட்டியில் ரவிக்குமார், தீபக் புனியா உள்ளிட்ட 24 பேர் இந்தியாவின் சார்பில் பங்கேற்கிறார்கள்
செர்பியாவில் உள்ள பெல்கிரேடில், 2020 டிசம்பர் 12 முதல் 18 வரை நடைபெறவிருக்கும் மூத்த வீரர்களுக்கான தனிநபர் உலகக் கோப்பை மல்யுத்த போட்டியில் பங்கேற்பதற்காக 42 பேர் கொண்ட குழு இந்தியாவிலிருந்து செல்கிறது.
இருபத்து நான்கு மல்யுத்த வீரர்கள், ஒன்பது பயிற்சியாளர்கள், மூன்று உதவியாளர்கள் மற்றும் மூன்று நடுவர்கள் உள்ளிட்டோர் அடங்கிய இந்தக் குழு உலகக் கோப்பை மல்யுத்தப் போட்டியில் இந்தியாவின் சார்பில் பங்கேற்கும்.
கொரோனா வைரஸ் பெருந்தொற்று காரணமாக கடந்த மார்ச் மாதம் நாடு முழுவதும் பொது முடக்கம் அமல்படுத்தப்பட்ட பிறகு இந்திய மல்யுத்த வீரர்கள் பங்கேற்கும் முதல் சர்வதேச போட்டி இதுவாகும்.
இவர்கள் இப்போட்டியில் பங்கேற்பதற்காக ரூபாய்
90 லட்சத்திற்கு அரசு அனுமதி வழங்கியுள்ளது. விமான பயணச் சீட்டுகள், தங்குமிடம் மற்றும் உணவு கட்டணங்கள், ஐக்கிய உலக மல்யுத்த உரிம கட்டணம், விசா கட்டணம் மற்றும் வீரர்கள், பயிற்சியாளர்கள் மற்றும் நடுவர்களின் இதர செலவுகளுக்காக மேற்கொண்ட தொகை ஒதுக்கப்பட்டுள்ளது.
ரவிக்குமார், தீபக் புனியா, ராகுல் அவாரே, நவீன், கௌரவ் பலியான், சத்தியவிரத் காடியான், சுமித் உள்ளிட்ட வீரர்கள் உலக கோப்பை மல்யுத்த போட்டியில் இந்தியாவின் சார்பில் கலந்து கொள்கின்றனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1678035
(Visitor Counter : 147
சுகாதாரம் மற்றும் குடும்ப நலத்துறை அமைச்சகம்
மாநிலங்கள் வசம் 3.06 கோடி கொவிட் தடுப்பூசிகள் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக அடுத்த மூன்று நாட்களில் கூடுதலாக 24,53,080 தடுப்பூசி டோஸ்களை மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
இந்திய அரசு இதுவரை, 29.10 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 26,04,19,412 டோஸ் தடுப்பூசி  பயன்படுத்தப்பட்டுள்ளன.
சுமார் 3.06 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கப்பட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்கிவருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728703
(
சுகாதாரம் மற்றும் குடும்ப நலத்துறை அமைச்சகம்
கொவிட் தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 96,000 அதிகம்
கொவிட்-19 தொற்றிலி்ருந்து குணமடையும் விகிதம் 58.24 விழுக்காடாக அதிகரிப்பு
கொவிட்-19 பெருந்தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 96,173 அதிகமாக உள்ளது.
கடந்த 24 மணி நேரத்தில், 13,940 கொவிட்-19 நோயாளிகள் குணமாகியுள்ளனர். இதுவரை, கொவிட்-19 தொற்றால் பாதிக்கப்பட்ட மொத்தம் 2,85,636 பேர் குணமடைந்துள்ளனர். குணமடையும் விகிதம் 58.24 விழுக்காட்டை எட்டியுள்ளது.
தற்போது 1,89,463 நோயாளிகள் மருத்துவக் கண்காணிப்பில் இருக்கிறார்கள்.
கொவிட்-19 தொற்றை பரிசோதனை செய்யும் பரிசோதனைச்சாலை வசதிகளை நாடு முழுவதும் விரிவுபடுத்துவதற்காக, இந்திய மருத்துவ ஆராய்ச்சி கவுன்சில்  கடந்த 24 மணி நேரத்தில் 11 புதிய பரிசோதனைச் சாலைகளை சேர்த்துள்ளது. இந்தியாவில் கொவிட்டை கண்டறியும் 1,016 பரிசோதனைச் சாலைகள் இப்போது உள்ளன. இதில் அரசு பரிசோதனைச் சாலைகள் 737, தனியார் பரிசோதனைச் சாலைகள் 279.
நிகழ்நேர பிசிஆர்  அடிப்படையிலான சோதனைச் சாலைகள் – 560 , ட்ரூனேட்  அடிப்படையிலானச் சோதனைச் சாலைகள் – 369 , CBNAAT அடிப்படையிலான சோதனைச் சாலைகள் – 87  ஆகும்.
ஒவ்வொரு நாளும் பரிசோதனை செய்ய வேண்டிய மாதிரிகளின் எண்ணிக்கை அதிகரித்துக் கொண்டெ வருகிறது. கடந்த 24 மணி நேரத்தில் மட்டும் 2,15,446 பரிசோதனைகள் செய்யப்பட்டுள்ளன. இதுவரை 77,76,228 பரிசோதனைகள் மேற்கொள்ளப்பட்டுள்ளன.
கொவிட்-19 தொடர்பான தொழில்நுட்ப சிக்கல்கள், வழிகாட்டுதல்கள் மற்றும் ஆலோசனைகள் குறித்த அனைத்து உண்மையான மற்றும் அண்மைத் தகவல்களுக்கு https://www.mohfw.gov.in/ and @MoHFW_INDIA என்ற இணையதளங்களைத் தவறாமல் பார்க்கவும்.
பாதுகாப்பு அமைச்சகம்
இந்தியா - இந்தோனேசியா பாதுகாப்பு அமைச்சர்களின் சந்திப்பில் இருதரப்பு பாதுகாப்பு ஒத்துழைப்பை மேலும் அதிகரிக்க இரு நாடுகளும் ஒப்பந்தம்.
இந்தியா இந்தோனேசியா இடையிலான பாதுகாப்பு அமைச்சர்களின் சந்திப்பு இன்று நடைபெற்றது. இந்திய தூதுக்குழுவிற்கு பாதுகாப்புத்துறை அமைச்சர் திரு. ராஜ்நாத் சிங் தலைமை தாங்கினார். அதேபோல், இந்தோனேசிய தூதுக்குழுவிற்கு அதன் பாதுகாப்பு அமைச்சர் ஜெனரல் பிரபோவோ சுபியான்டோ தலைமை தாங்கினார். இந்தியா இந்தோனேசியா ஆகிய கடல்சார் அண்டை நாடுகளுக்கிடையிலான உறவை வலுப்படுத்த இந்தோனேசிய தூதுக்குழு இந்தியாவிற்கு வருகை தந்துள்ளது.
பேச்சுவார்த்தையின் போது, பாதுகாப்புத்துறை அமைச்சர் இரு நாடுகளுக்கும் இடையிலான பரஸ்பர நன்மை பயக்கும் தொடர்புகளின் நீண்ட வரலாற்றை மீண்டும் வலியுறுத்தினார். இரு நாடுகளும் நெருக்கமான அரசியல் உரையாடல், பொருளாதார மற்றும் வர்த்தக இணைப்புகள் மற்றும் கலாச்சார மற்றும் மக்கள் தொடர்புகளின் பாரம்பரியம் கொண்டது என்பதை அவர் வலியுறுத்தினார்.
இரு நாட்டு இராணுவத் தொடர்புகள் திருப்தி அளிப்பதாக கூறிய திரு.ராஜ்நாத் சிங், இந்தியாவிற்கும், இந்தோனேசியாவிற்கும் இடையிலான பாதுகாப்பு ஒத்துழைப்பு சமீபத்திய ஆண்டுகளில் நல்ல முன்னேற்றத்தைக் கண்டுள்ளது என்று சுட்டிக்காட்டினார். இரு அமைச்சர்களும் ஒப்புக்கொள்ளப்பட்ட துறைகளில் இருதரப்பு பாதுகாப்பு ஒத்துழைப்பை மேலும் மேம்படுத்த ஒப்புக்கொண்டனர்.
பாதுகாப்புத் தொழில்கள் மற்றும் பாதுகாப்புத் தொழில்நுட்பத் துறையில் ஒத்துழைப்புக்கான சாத்தியகூறுகள் எவை எவை என்று இரு நாடுகளும் விவாதித்து அடையாளம் கண்டனர். இரு அமைச்சர்களும் அடையாளம் காணப்பட்ட துறைகளில் இருதரப்பு ஒத்துழைப்பை மேலும் வலுப்படுத்தவும், அவற்றை அடுத்த கட்டத்திற்குக் கொண்டு செல்லவும் உறுதிபூண்டனர்.
இரு நாடுகளுக்கும் இடையிலான இருதரப்பு ஒத்துழைப்பின் நோக்கத்தை மேலும் வலுப்படுத்தவும், விரிவுபடுத்தவும் முழு மூச்சில் செயல்படுவோம் என்ற முடிவோடு இந்த சந்திப்பில் நிறைவடைந்தது.
பாதுகாப்புப் படைத் தலைவர் மற்றும் இராணுவ விவகாரத் துறைச் செயலாளர் ஜெனரல் பிபின் ராவத், ராணுவப்படைத் தளபதி ஜெனரல் எம்.எம்.நாரவனே, கடற்படைத் தளபதி அட்மிரல் கரம்பீர் சிங், விமானப்படைத் தலைவர் ஏர் சீஃப் மார்ஷல் ஆர்.கே.எஸ் பாதாவுரியா மற்றும் பாதுகாப்புத்துறைச் செயலாளர் டாக்டர், அஜய் குமார் மற்றும் பிற மூத்த சிவில் மற்றும் இராணுவ அதிகாரிகளும் இந்த இருதரப்புக் கூட்டத்தில் பங்கேற்றனர்.
ஜெனரல் சுபியான்டோ இந்த சந்திப்புக்காக வருகை தந்த போது சவுத் பிளாக் புல்வெளிகளில் பாரம்பரிய மரியாதை அணிவகுப்புடன் வரவேற்பு நடத்தப்பட்டது. அவரை பாதுகாப்புத்துறை அமைச்சர் திரு. ராஜ்நாத் சிங் தானே நேரில் வந்து அவரை வரவேற்றார்.முன்னதாக, ஜெனரல் சுபியான்டோ தேசிய போர் நினைவுச்சின்னத்தைப் பார்வையிட்டு மறைந்த வீரர்களுக்கு மரியாதை செலுத்தும் விதமாக மாலை அணிவித்தார்.
(Visitor Counter : 230
குறு சிறு மற்றும் நடுத்தர தொழில் துறை அமைச்சகம்
தற்சார்பு இந்தியா தொகுப்பு சலுகை
குறு, சிறு மற்றும் நடுத்தர தொழில் நிறுவனங்களுக்கு ஆதரவு அளிக்கும் வகையில் தற்சார்பு இந்தியா தொகுப்பு சலுகையின் கீழ் மத்திய அரசு பல்வேறு முன்முயற்சிகளை எடுத்துள்ளது.
- அவசரகால கடன் உத்தரவாதத் திட்டத்தின் கீழ், ரூ.5 லட்சம் கோடி பிணை இல்லாத கடன்கள்.
- எம்எஸ்எம்இ தன்னிறைவு இந்தியா நிதி மூலம் ரூ.50,000 கோடி பங்கு முதலீடு அளித்தல்.
- எம்எஸ்எம்இ-க்களுக்கான புதிய மாற்றியமைக்கப்பட்ட விதிமுறை
- ரூ.200 கோடி வரையிலான கொள்முதலுக்கு உலக டெண்டர்கள் கிடையாது
- எளிதாக தொழில் நடத்தும் வகையில் எம்எஸ்எம்இ-க்களுக்கான உதயம் பதிவு.
- எம்எஸ்எம்இ-க்களை குறைகளுக்கு தீர்வு காணுதல் உள்ளிட்ட பல்வேறு இ நிர்வாக நடவடிக்கைகளுக்காக 2020 ஜூன் மாதம் சாம்பியன்ஸ் தளம் தொடங்கப்பட்டது.
உதயம் தளத்தின் மூலம் இதுவரை 15,07,128 நிறுவனங்கள் பதிவு செய்துள்ளன. இதில் 43,15,759 பெண்கள் பணியாற்றுகின்றனர். தமிழகத்தைப் பொருத்தவரை 2,16,482 நிறுவனங்கள் பதிவு செய்துள்ளன. இதில், 11,13,645 பெண்கள் வேலை செய்கின்றனர்.
புதுச்சேரி யூனியன் பிரதேசத்தில் 1,942 நிறுவனங்கள் பதிவு செய்துள்ளன. அதில் 5,500 பெண்கள் வேலை செய்கின்றனர்.
மக்களவையில், எழுத்து மூலம் அளித்த பதிலில் மத்திய குறு, சிறு, மற்றும் நடுத்தர தொழில் துறை, இணை அமைச்சர் திரு பானு பிரதாப் சிங் வர்மா இதனைத் தெரிவித்துள்ளார்.
பெண்கள் மற்றும் குழந்தை நலன் அமைச்சகம்
ஊட்டச்சத்து குறைபாட்டை எதிர்கொள்ள எடுக்கப்படும் நடவடிக்கைகள்
நாடாளுமன்றத்தின் மக்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி ஸ்மிரிதி சுபின் இராணி கீழ்காணும் தகவல்களை அளித்தார்.
சுகாதாரம் மற்றும் குடும்ப நல அமைச்சகத்தால் நடத்தப்பட்ட தேசிய குடும்ப சுகாதார கணக்கெடுப்பின் கீழ் எடை குறைந்த, ஊட்டச்சத்து குறைபாடுள்ள மற்றும் கடுமையான ஊட்டச்சத்து குறைபாடுள்ள 5 வயதுக்குட்பட்ட குழந்தைகளின் எண்ணிக்கை பெறப்பட்டுள்ளது.
தேசிய குடும்ப சுகாதார கணக்கெடுப்பு-5 -ன் சமீபத்திய அறிக்கையின்படி, தேசிய குடும்ப சுகாதார கணக்கெடுப்பு-4  உடன் ஒப்பிடும்போது 5 வயதுக்குட்பட்ட குழந்தைகளுக்கான ஊட்டச்சத்து குறிகாட்டிகள் மேம்பட்டுள்ளன.
வளர்ச்சி குன்றிய நிலை 38.4%-ல் இருந்து 35.5% ஆகவும், விரயம் 21.0% -ல் இருந்து 19.3% ஆகவும் குறைந்துள்ளது. எடைக் குறைவு பாதிப்பு 35.8%-ல் இருந்து 32.1% ஆகக் குறைந்துள்ளது.
ஊட்டச்சத்து குறைபாட்டின் சவால்களை எதிர்கொள்வதற்காக, ஊட்டச்சத்து தரம் மற்றும் பரிசோதனையை மேம்படுத்தவும், விநியோகத்தை வலுப்படுத்தவும், நிர்வாகத்தை மேம்படுத்தவும் அரசு நடவடிக்கை எடுத்துள்ளது.
மேலும், ஊட்டச்சத்து இயக்கம் 2.0-ன் கீழ், அனைத்து மாநிலங்கள்/யூனியன் பிரதேசங்களுக்கு 2021-2022 பட்ஜெட்டில் ஒருங்கிணைந்த ஊட்டச்சத்து ஆதரவு திட்டம் அறிவிக்கப்பட்டுள்ளது. ஆரோக்கியம் மற்றும் நோய் எதிர்ப்பு சக்தியை வளர்க்கும் நடைமுறைகளை மேம்படுத்துவதில் கவனம் செலுத்துவதன் மூலம் ஊட்டச்சத்து சார்ந்த உள்ளடக்கம், விநியோகம், சென்றடைவு மற்றும் விளைவுகள் ஆகியவற்றை வலுப்படுத்த இது முயற்சி செய்கிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782635
சுற்றுலா அமைச்சகம்
2017-18ல் 1,62,660 கப்பல் பயணிகள் இந்தியாவுக்கு வருகை: திரு கே.ஜே. அல்ஃபோன்ஸ்
2017-18ம் ஆண்டில் ஆறு முன்னணி துறைமுகங்களான மும்பை, சென்னை, கொச்சின், கொல்கத்தா, புதிய மங்களூர் மற்றும் மர்முகோவா துறைகங்கள் வழியாக 1,62,660 கப்பல் பிரயாணிகள் இந்தியாவுக்கு வருகை புரிந்துள்ளனர். இதே காலக்கட்டத்தில் மொத்தம் 139 கப்பல்கள் மும்பை, மர்முகோவா, புதிய மங்களூர், கொச்சின், சென்னை மற்றும் கொல்கத்தா துறைகங்களுக்கு வந்துள்ளன.
கப்பல் மூலம் இந்தியாவுக்கு பயணிகள் வரத்தை அதிகரிப்பதற்கு அரசு பல்வேறு நடவடிக்கைகளை எடுத்துள்ளது.
கோவா, மகாராஷ்டிரா, கேரளா மற்றும் தமிழ்நாட்டில் உள்ள பெரிய துறைமுகங்களில் ரூ. 106.39 கோடியில் சுற்றுலா உள்கட்டமைப்பு மேம்பாட்டுக்கான மத்திய முகமைகள் உதவித் திட்டத்தின் கீழ் கப்பல் முனையங்களுக்கு பல்வேறு திட்டங்களுக்கு சுற்றுலா அமைச்சகம் ஒப்புதல் அளித்துள்ளது.
மக்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் இந்த தகவலை மத்திய சுற்றுலா துறை இணையமைச்சர்  திரு. கே.ஜே. அல்ஃபோன்ஸ் தெரிவித்தார்.
மேலும் விவரங்களுக்கு: pib.nicin.
பாதுகாப்பு அமைச்சகம்
இந்திய விமானப்படை தனது முதலாவது கருத்தரங்கை நடத்தவுள்ளது
இந்திய விமானப்படை அதன் முதலாவது போர்த்திறன் மற்றும் வான்வெளி செயல்திட்டம் குறித்த கருத்தரங்கை, புதுதில்லியில் உள்ள விமானப்படை கலையரங்கில் 24 ஜூன் 2022 அன்று நடத்தியது. விமான போர்த்திறன் கல்லூரி மற்றும் வான் சக்தி கல்வி மையம் ஆகியவற்றின் சார்பில் இந்த கருத்தரங்கம் நடத்தப்பட்டது. விமானப்படை தலைமை தளபதி ஏர் சீஃப் மார்ஷல் வி ஆர் சவுத்ரி இக்கருத்தரங்கில் சிறப்புரையாற்றினார். இதில் முப்படைகளையும் சேர்ந்த உயர் அதிகாரிகள் வான் சக்தி வல்லுனர்கள், நாட்டில் உள்ள பல்வேறு முக்கிய கல்லூரிகளைச் சேர்ந்த கல்வியாளர்கள் இதில் கலந்துகொண்டனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1836525
சிறப்பு சேவைகள் மற்றும் கட்டுரைகள்
சென்னை தெற்கு கோட்டப்பிரிவில் செப்டம்பர் 27 அன்று அஞ்சல் குறைதீர்ப்பு முகாம்
சென்னை தெற்குக் கோட்டத்தின் கீழ் இயங்கும் அஞ்சலகங்களுக்கு உட்பட்ட வாடிக்கையாளர்களுக்கான குறைதீர்ப்பு முகாம் அஞ்சல்துறையின் தெற்குக் கோட்ட முதுநிலை கண்காணிப்பாளரால் தியாகராய நகர் தபால் நிலைய வளாகம், வடக்கு உஸ்மான் சாலை, தி.நகர், சென்னை- 600 017 என்ற முகவரியில் உள்ள அவரது அலுவலகத்தில் 27.09.2023  அன்று மாலை 03.00 மணிக்கு நடத்தப்பட உள்ளது.
தபால்/ மணியார்டர் சம்பந்தமான புகார் எனில் அனுப்பப்பட்ட தேதி, அனுப்புநர் மற்றும் பெறுநர் பெயர், முகவரி, கண்காணிப்பு எண் போன்ற விவரங்கள் இருக்க வேண்டும். சேமிப்பு திட்டம், அஞ்சல் காப்பீடு, கிராமிய அஞ்சல் காப்பீடு சம்பந்தமான புகாராக இருப்பின், கணக்கு எண், கணக்கு வைத்திருப்பவரின் பெயர் மற்றும் முகவரி, காப்பீட்டுதாரரின் பெயர் மற்றும் முழு முகவரி, பணம் செலுத்திய முழு விவரம், பணம் செலுத்திய அலுவலகத்தின் பெயர் இருக்க வேண்டும். சம்மந்தப்பட்ட புகாருடன் அஞ்சல்துறை கடிதத்தொடர்பு ஏதேனும் இருப்பின் அதனையும் இணைக்க வேண்டும்.
தபால் அலுவலகங்களில் கீழ் நிலையில் ஏற்கனவே அளிக்கப்பட்ட புகார்கள் மீது எந்தவித நடவடிக்கையும் எடுக்கப்படாத மனுக்கள் கோட்ட அளவிலான குறைதீர்ப்பு முகாமில் விசாரிக்கப்படும். புதிய புகார்கள் விசாரிக்கப்பட மாட்டாது.
புகார்களை சாதாரண அல்லது பதிவுத்தபாலில் அனுப்ப வேண்டும். தனியார் அஞ்சல் மூலம் அனுப்பப்படும் புகார்கள் ஏற்றுக்கொள்ளப்பட மாட்டாது. கடிதத்தின் உறையின் மேல் கோட்ட அளவிலான குறைதீர்ப்பு முகாம்- சென்னை நகர தெற்குக் கோட்டம் என்று குறிப்பிட வேண்டும்
சிறப்பு சேவைகள் மற்றும் கட்டுரைகள்
ஊழல் தடுப்பு கண்காணிப்பு வாரத்தை ஒட்டி பொதுமக்கள் விழிப்புணர்வு பிரச்சாரம்
விஜிலென்ஸ் விழிப்புணர்வு வாரம், அக்டோபர் 31, 2022 முதல் நவம்பர் 06, 2022 வரை சென்னை வருமான வரித் துறையால் அனுசரிக்கப்படுகிறது. இந்த ஆண்டுக்கான கருப்பொருள் “ஊழலற்ற இந்தியா - வளர்ந்த நாடு” என்பதாகும். விஜிலென்ஸ் விழிப்புணர்வு வாரத்தின் ஒரு பகுதியாக, 03.11.2022 அன்று சென்னை, வருமான வரி கூடுதல் இயக்குநர் ஜெனரல் , மத்திய நேரடி வரிகளின் வாரியம்  அலுவலகத்தால் ‘பொது மக்களிடையே விழிப்புணர்வு பிரச்சாரம்’ ஏற்பாடு செய்யப்பட்டது. இந்தியாவை வளர்ந்த நாடாக மாற்ற ஊழலை ஒழிக்க வேண்டும் என்ற விழிப்புணர்வை பொதுமக்களுக்கு ஏற்படுத்தும் வகையில், சென்னை, வருமான வரி கூடுதல் இயக்குநர் ஜெனரல் , மத்திய நேரடி வரிகளின் வாரியம்  தலைமையில், இயக்குனரக அதிகாரிகள் மற்றும் ஊழியர்கள் ஆயகர் பவன் வளாகம் முன்பு ஊழல் குறித்த வாசகங்கள் அடங்கிய அட்டைகளை ஏந்தி விழிப்புணர்வு பிரச்சாரம் செய்தனர். இந்த தகவல் சென்னை வருமான வரி துறை அலுவலகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
பொருளாதாரத்தில் பின்தங்கிய பிரிவினருக்கு தேசிய உணவுப் பாதுகாப்புச் சட்ட குடும்ப அட்டை: சிறப்புத் திட்டத்தை மேற்கொள்ள மாநிலங்களுக்கு மத்திய அரசு அறிவுரை
தேசிய உணவுப் பாதுகாப்புச் சட்டத்தின் கீழ் பயனடையும் மக்களில், அதிகம் பாதிக்கப்படக்கூடியவர்களும், பொருளாதாரத்தில் பின் தங்கிய பிரிவினரும், தற்போதைய கொவிட்-19 பெருந்தொற்று சூழலில் இந்தச் சட்டத்தால் பயனடைவதை உறுதி செய்வது அவசியமாகிறது.
இதனைக் கருத்தில் கொண்டு, நகர மற்றும் ஊரகப் பகுதிகளில் வாழும் இத்தகையப் பிரிவினரைக் கண்டறிந்து, அவர்களுக்கு தேசிய உணவுப் பாதுகாப்புச் சட்ட குடும்ப அட்டைகளை வழங்குவதற்கான சிறப்புத் திட்டத்தை மேற்கொள்ளுமாறு அனைத்து மாநிலங்களுக்கும், யூனியன் பிரதேசங்களுக்கும் மத்திய உணவு மற்றும் பொது விநியோகத் துறை, ஜுன் 2-ஆம் தேதி அறிவுறுத்தியுள்ளது.
தெருக்களில் வசிப்பவர்கள், குப்பைகளை சேகரிப்பவர்கள், தெருத்தெருவாகச் சென்று பொருட்களை விற்பவர்கள், ரிக்ஷா இழுப்பவர்கள் போன்றவர்களைக் கண்டறியுமாறு கேட்டுக் கொள்ளப்பட்டுள்ளது. தேசிய உணவுப் பாதுகாப்புச் சட்டத்தின் கீழ் பயனடையும் தனிநபர்களையும், குடும்பங்களையும் கண்டறிவது, குடும்ப அட்டைகளை விநியோகம் செய்வது ஆகிய பொறுப்புகள் மாநிலங்கள், யூனியன் பிரதேசங்களிடம் விடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723953
((Visitor Counter : 175
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 179.91 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 40,559 கொவிட் சிகிச்சை பெறுபவர்கள் 0.09%ஆக உள்ளனர்.
குணமடைந்தோர் விகிதம் தற்போது 98.71%சதவீதம்
கடந்த 24 மணி நேரத்தில் 5,185 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,31,513 என அதிகரித்துள்ளது.
கடந்த 24 மணி நேரத்தில் 3,614 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.44 சதவீதம் ஆகும்
வாராந்திர பாதிப்பு விகிதம் 0.52 சதவீதம் ஆகும்
இதுவரை மொத்தம் 77.77 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 8,12,122 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805264
வணிகம் மற்றும் தொழில்துறை அமைச்சகம்
‘மேக் இன் இந்தியா’, ‘சுயசார்பு இந்தியா’ திட்டங்களைப் பிரபலப்படுத்த ஜிஇஎம் தளத்தில் விற்பனையாளர்கள் சொந்த நாட்டின் பெயரைக் குறிப்பிடுவது கட்டாயமாகிறது
மத்திய வர்த்தகம் மற்றும் தொழில் அமைச்சகத்தின் சிறப்பு துணை அமைப்பான அரசு மின்னணு சந்தை இடம் , அனைத்து புதிய உற்பத்தி பொருள்களை விற்பனை செய்பவர்கள் இதற்காக பதிவு செய்யும் போது, தங்களது நாட்டின் பெயரைக் குறிப்பிடுவதைக் கட்டாயமாக்கியுள்ளது. இந்தப் புதிய முறை அமல்படுத்தப்படுவதற்கு முன்பு, தங்களது பொருள்களைப் பதிவேற்றம் செய்தவர்களும், அவ்வப்போது தங்களது சொந்த நாட்டின் பெயரைக் குறிப்பிட வேண்டும் என்றும், இதனைச் செய்யாதவர்களின் பெயர்கள் பட்டியலில் இருந்து நீக்கப்படும் என்றும் ஜெம் எச்சரித்துள்ளது. ‘மேக் இன் இந்தியா’, ‘சுயசார்பு இந்தியா ‘இயக்கங்களைப் பிரபலப்படுத்துவதற்காக இந்த முக்கிய முடிவு எடுக்கப்பட்டுள்ளது.
உற்பத்தி பொருள்களில் உள்ளூர் பொருள்களின் பங்கு என்ன என்பதைக் குறிக்கும் வகையிலான பிரிவை ஜெம்  ஏற்படுத்தியுள்ளது. இந்த புதிய நடைமுறைப்படி, சந்தைஇடத்தில் உள்ள அனைத்துப் பொருள்களிலும், அதன் தயாரிப்பு நாடு, உள்ளூர்ப் பொருள்களின் சதவீத அளவு ஆகியவை இடம் பெற்றிருக்கும். மிகவும் முக்கியமாக, ‘மேக் இன் இந்தியா’ வடிகட்டிக்கான வசதி தளத்தில் இடம் பெற்றுள்ளது. குறைந்தபட்சம் 50 சதவீத உள்ளூர் உள்ளீடு இடம் பெற்றிருப்பதை உறுதிசெய்து வாங்குபவர்கள் பொருள்களைத் தேர்வு செய்ய முடியும். ஏல முறைகளில், வாங்குபவர்கள் தரம் 1 உள்ளூர் விநியோகஸ்தர்களுக்காக  ஒதுக்கிக் கொள்ளலாம். இந்திய ரூபாய் மதிப்பில் 200 கோடிக்கு குறைவான ஏலங்களில், தரம்1, தரம் 2 உள்ளூர் விநியோகஸ்தர்கள்  மட்டும் தகுதி பெறுவர். இதில் தரம் 1 விநியோகஸ்தர் கொள்முதல் முன்னுரிமை பெறுவார். ஜெம் தளத்தின் உள்ளூர் உள்ளீட்டுக்கான அம்சங்கள் இணைப்பில் கொடுக்கப்பட்டுள்ளன.
ஜெம்முறை செயல்பாட்டுக்கு வந்தது முதல், ‘மேக் இன் இந்தியா’ முயற்சியைப் பிரபலப்படுத்துவதில் அது தொடர்ந்து பணியாற்றி வருகிறது. ‘மேக் இன் இந்தியா’ முறையை அமல்படுத்தும் அதேநேரத்தில், பொது கொள்முதலில் உள்ளூர் சிறிய விற்பனையாளர்கள் பதிவு செய்வதற்கான வசதி சந்தை இடத்தில் உள்ளது. அந்த வகையில், இந்திய அரசின் எம்எஸ்இ கொள்முதல் முன்னுரிமை கொள்கைகள் உண்மையான உணர்வுடன் இதில் வெளிப்படுகிறது. கொவிட்-19 தொற்றுக்கு எதிரான போராட்டத்திற்கு, அரசு அமைப்புகளுக்கு, உற்பத்திப் பொருள்கள் மற்றும் சேவைகள் மிகவும் அவசியமாகத் தேவைப்படும் இத்தருணத்தில், ஜெம், விரைவான, திறன் மிக்க, வெளிப்படையான, செலவு குறைவான கொள்முதலுக்கு வகை செய்கிறது. அரசு பயனாளர்கள் ஜெம் மூலம் கொள்முதல் செய்வதற்கு அங்கீகரிக்கப்படுள்ளனர். இதற்காக மத்திய நிதி விதிமுறைகள் ,2017-இல் புதிய விதியான 149 சேர்க்கப்பட்டதன் மூலம், நிதி அமைச்சகம் இதனைக் கட்டாயமாக்கியுள்ளது.
(
பிரதமர் அலுவலகம்
முன்னாள் பிரதமர் திரு ராஜீவ் காந்தியின் பிறந்த நாளன்று அவருக்கு பிரதமர் புகழஞ்சலி
முன்னாள் பிரதமர் திரு ராஜீவ் காந்தியின் பிறந்த நாளான இன்று பிரதமர் திரு நரேந்திர மோடி அவருக்கு புகழஞ்சலி செலுத்தியுள்ளார்.
“முன்னாள் பிரதமர் திரு ராஜீவ் காந்தி அவர்களின் பிறந்த நாளான இன்று அன்னாருக்கு எனது புகழஞ்சலியை செலுத்துகிறேன்” என்று பிரதமர் கூறியுள்ளார்.